钦定古今图书集成/明伦汇编/氏族典/第335卷 > 刘祎之
## 钦定古今图书集成/明伦汇编/氏族典/第335卷 > 刘祎之

按《唐书刘祎之传》：“祎之，字希美，常州晋陵人。父子翼，
字小心，终著作郎、弘文馆直学士。祎之以文词直昭
文馆，俄迁右史，弘文馆直学士。上元中，召入禁中，论
次新书，高宗又密与参决时政，以分宰相权，时谓北
门学士。仪凤中，拜相王府司马，检校中书侍郎，赐爵
临淮县男。垂拱中，或告祎之与许敬宗妾私通，太后”
遣王本立鞫治，以敕示祎之，祎之曰：“不经凤阁鸾台，
何谓之敕？”后以为拒制，使赐死于家。